Antiopa (Amazonka)
<s>Antiopa (starogrčki: Ἀντιόπη) bila je, u grčkoj mitologiji,  Amazonka, kći Aresa i sestra Melanipe, Hipolita, Pentesileje i možda Oritije, kraljica Amazonki.</s><s>Možda je bila supruga Tezeja i majka njegovog sina Hipolita, ali različiti izvori tvrde da je to bila Hipolita.</s>

<s>Mitologija</s>

<s>U jednoj verziji, tokom Heraklovog devetog zadatka, u kojem je trebao ugrabiti Hipolitin pojas, kada je zauzeo Temiskiru, glavni grad Amazonki, njegov pratilac, atenski kralj Tezej, oteo je Antiopu i doveo je svojoj kući.</s><s>Prema drugoj verziji, zarobio ju je Heraklo, a zatim ju je dao Tezeju.</s><s>Prema Pauzaniji, Antiopa se zaljubila u Tezeja i svojom voljom izdala Amazonke.</s><s>Na kraju su stupili u brak, a ona je rodila sina, Hipolita, koji je dobio ime po Antiopinoj sestri.</s><s>Ubrzo nakon toga, Amazonke su napale Atenu pokušavajući spasiti Antiopu i vratiti Hipolitin pojas; međutim, u bici kod Areopaga porazile su ih atenske snage pod Tezejevim vodstvom.</s><s>Tijekom ovog sukoba, poznatog kao Atički rat, Amazonka po imenu Molpadija slučajno je ubila Antiopu, a nju je, pak, onda ubio Tezej ubio.</s><s>Prema Pauzaniji, Grobnice Antiope i Molpadije pokazivane su u Ateni.</s>

<s>Prema nekim izvorima, uzrok napada Amazonki na Atenu bila je činjenica da je Tezej napustio Antiopu i planirao se oženiti Fedrom.</s><s>Antiopa je bila bijesna zbog toga i odlučila ih je napasti na dan njihovog vjenčanja.</s><s>Obećala je da će ubiti svaku prisutnu osobu; međutim, nju je ubio sam Tezej, ispunivši tako jedno proročanstvo.</s><s>Ovidije spominje da je Tezej ubio Antiopu unatoč činjenici da je bila trudna.</s>

<s>Alternativna verzija mita odnosi se na sve činjenice koje se tiču Antiope (otmica od strane Tezeja, njihov brak, rođenje Hipolita, napuštanje zarad korist Fedre), ali pritom ne govori o njoj, već o Hipoliti.</s><s>U različitim izvještajima o ovoj verziji, naknadni napad na Atenu ili se uopće ne događa ili ga vodi Oritija.</s>

<s>Kasniji prikazi mita</s>

<s>Historijski fantastični roman Evangeline Walton iz 1983.</s><s>Mač je iskovan (The Sword is Forged) kronika je priče o Antiopi i Tezeju.</s><s>DC Comics uveo je lik Antiope 1984. godine: ona je tetka Wonder Woman i sestra amazonske kraljice Hipolite.</s><s>U filmu Wonder Woman iz 2017. godine tunači je Robin Wright.</s><s>U djelu Slavne žene Giovannija Boccaccia, jedno je poglavlje posvećeno Antiopi i Oritiji.</s><s>U Bungiejevoj igri Destiny 2 iz 2017. godine postoji pištolj po imenu Antiope-D.</s>

<s>Reference</s>

<s>Izvori</s>

<s>Watson, John Selby.</s><s>Justin, Cornelius Nepos, and Eutropius: Literally Translated, pp.</s><s>21–22, 547; Published 1853 H. G. Bohn, (Original in the New York Public Library).</s><s>Williams, Henry Smith.</s><s>The Historians' History of the World: A Comprehensive Narrative of the Rise, v.2, pp.</s><s>440–441; Published 1904 The Outlook Company, New York Public Library.</s><s>Justin, Epitoma Historiarum Philippicarum Pompei Trogi, II, 4, 17-30.</s><s>Orozije, Historiae adversus paganos, I, 15, 7-9.</s>

<s>Amazonke</s>

